Hr Urmas Paet
Minister								17.09. 2004 nr 16-3/8717

Kultuuriministeerium					
Suur-Karja 23
15076 TALLINN 

Riikliku hiite programmi algatamine

Lugupeetav kultuuriminister

Oleme tutvunud Maavalla Koja poolt tehtud ettepanekuga riikliku hiite programmi algatamiseks ning toetame seda. 

Näeme, et kehtiv Muinsuskaitseseadus annab iseenesest ka oma praeguses sõnastuses küllaldase seadusliku aluse hiite kui pühapaikade ja kultuuriväärtuste kaitseks, kuid tuleb tunnistada Maavalla Koja poolt tõstatatud probleeme hiite spetsiifikast tuleneva kaitse puudulikkusest.

Teadaolevalt on hulk taolisi pühapaiku ka riikliku looduskaitse all, kuid meil puudub selge ülevaade nende arvust ja asukohtadest. Oleme huvitatud selle väljaselgitamisest ning omalt poolt sellele riikliku programmi käivitudes kaasa aitama. Looduskaitse seisukohalt on asjaolu, et üks väärtuslik looduskooslus või üksikobjekt on pühakoht, pigem lisaväärtus kui algne põhjus objekti kaitse alla võtmiseks. Olemuslikult on hiite puhul tegemist ennekõike mitmetasandilise kultuuriväärtusega. Toetame antud algatust Eesti algupärase ja omase pärandi paremaks väärtustamiseks ja kaitseks riiklikul tasandil.

Lugupidamisega

Villu Reiljan
Minister

Koopia: 	Maavalla Koda
		pk 363
		50002 Tartu Postkontor

Urve Sinijärv 	626 2878